વિજાપુર શહેર સહિત તાલુકામાં આવેલા સસ્તા અનાજના દુકાનમાંથી ગરીબોને અને અન્ય કાર્ડ ધારકોને અપાતો કેરોસિન સહિતનો પુકવઠાનો જથ્થો લાભાર્થીઓને મળતો નથી અને બારોબાર બજારમાં વેચાઈ જતો હોવાની બૂમરાડ છેલ્લા કેટલાક સમયથી ઊઠવા પામી છે અને તેને યથાર્થ ઠેરવતો બનાવ પણ તાજેતરમાં વિજાપુર તાલુકાના બિલિયા ગામે બનતાં સ્થાનિક તંત્ર, પુરવઠાની વિતરણ વ્યવસ્થાથી માંડીને વિતરકોની કામગીરી પર અનેક પ્રશ્નો ઊઠી રહ્યા છે.